चुनाव प्रचार के लिए सिमरी बख्तियारपुर पहुंचे तेजस्वी की सभा में हंगामा, जमकर चलीं कुर्सियां- देखें VIDEO  
राजद नेता तेजस्वी यादव की सभा में हंगामा
दो पक्षों के बीच हुई बहस के बाद चली कुर्सियां
उपचुनाव के लिए प्रचार करने पहुंचे थे तेजस्वी
बिहार के सिमरी बख्तियारपुर में रविवार को राजद नेता तेजस्वी यादव की सभा में जमकर कुर्सियां चलीं दरअसल एक युवक उन्हें माला पहनना चाहता था जब सुरक्षाकर्मियों ने उसे मंच से नीचे उतार दिया तो उसने हंगामा शुरू कर दिया ।यहाँ पर 21 तारीख़ को उपचुनाव के लिए वोट डाले जायेंगे । pic.twitter.com/Hbi35aAzBn

तेजस्वी यादव महागठबंधन के उम्मीदवार जफर आलम का प्रचार करने के लिए सिमरी बख्तियारपुर पहुंचे थे. यहां RJD के सामने एनडीए (NDA) उम्मीदवार डॉ. अरुण यादव हैं. राजद की सभा में पूर्व मंत्री अशोक सिंह, अब्दुल गफूर, विधायक अरुण यादव भी मौजूद थे. सिमरी बख्तियारपुर के JDU विधायक और पूर्व मंत्री दिनेश चंद्र यादव के मधेपुरा लोकसभा सीट से निर्वाचित होने की वजह से इस सीट पर उपचुनाव हो रहा है. 
बता दें कि बिहार में लोकसभा की 1 और विधानसभा की 5 सीटों के लिए 21 अक्टूबर को उपचुनाव होने हैं. समस्तीपुर संसदीय सीट LJP सांसद रामचंद्र पासवान का हाल ही में निधन होने के कारण रिक्त हुई है. वहीं नाथनगर, किशनगंज, सिमरी बख्तियारपुर, दरौंदा और बेलहर विधानसभा सीट यहां के विधायकों के लोकसभा के लिए निर्वाचित होने पर खाली हुई थीं.
उधर, तेजस्वी यादव ने सभा के बाद ट्वीट कर उसे बेहद सफल बताया. उन्होंने इस दौरान बिहार की बीजेपी-जेडीयू सरकार पर निशाना भी साधा. तेजस्वी ने ट्वीट किया, 'आज सिमरी बख़्तियारपुर जनसभा में उमड़ा जनसैलाब गवाही दे रहा है कि बिहार में ग़रीब, किसान, युवा, मज़दूर, व्यापारी सब कथित डबल इंजन सरकार से त्रस्त है. जनता महंगाई, बेरोजगारी, वादाखिलाफ़ी और जुमलेबाज़ी से तंग आ चुकी है.